SHBA paralajmëron Kinën se do të përballet me pasoja nëse mbështet luftën e Rusisë në Ukrainë
Ekspertët thonë se biseda dy orëshe e Presidentit Biden me presidentin kinez është një shenjë e mirë për përpjekjet e Shteteve të Bashkuara për të gjetur një zgjidhje diplomatike për t’i dhënë fund luftës së Rusisë në Ukrainë
Presidenti Joe Biden bisedoi me udhëheqësin kinez Xi Jinping për gati dy orë të premten. Ai i tha presidentit kinez se Shtetet e Bashkuara duan që Presidenti rus Vladimir Putin t’i japë fund luftës që ka nisur në Ukrainë. Siç njofton korrespondentja e Zërit të Amerikës, Cindy Saine, mediat shtetërore kineze thanë se zoti Xi i tha Presidentit Biden se Pekini nuk dëshiron kriza apo konflikt. Ndërsa Rusia po zgjeronte fushatën e saj të bombardimeve ajrore të premten drejt qytetit Lviv në perëndim të Ukrainës, Presidenti Joe Biden pati një bisedë videofonike me Presidentin kinez Xi Jinping të përqëndruar tek lufta brutale, viktimat në radhët e civilëve dhe vuajtjet e shkaktuara. Shtëpia e Bardhë thotë se Presidenti Biden bëri një panoramë të unitetit të Perëndimit për sanksionet e ashpra të vendosura ndaj Presidentit rus Vladimir Putin dhe përshkroi pasojat me të cilat do të përballej Kina nëse mbështet bombardimin nga Rusia të qyteteve ukrainase. Mediat shtetërore kineze thanë se zoti Xi “nuk dëshiron ta shohë situatën në Ukrainë të arrijë në këtë pikë”. Një ekspert i tha Zërit të Amerikës se duke i kërkuar ndihmë për të vazhduar luftën, zoti Putin e ka vendosur zotin Xi në një pozitë të vështirë. , thotë Andrew Scobell, nga Instituti Amerikan i Paqes. Ai i tha Zërit të Amerikës se lufta në Ukrainë është testi i parë i vërtetë i natyrës së marrëdhënies reale mes Rusisë dhe Kinës, nën drejtimin e Vladimir Putinit dhe Xi Jinpingut. Të enjten, Sekretari i Shtetit Antony Blinken shprehu shqetësimin për një mbështetje të Kinës për luftën. , tha Sekretari i Shtetit Antony Blinken. Të hënën, Këshilltari i Sigurisë Kombëtare Jake Sullivan dhe Yang Jiechi, kryediplomati i Partisë Komuniste Kineze, patën gjithashtu bisedime në Romë për Ukrainën. Ekspertët i thonë Zërit të Amerikës se zoti Putin është goditur ashpër nga sanksionet ndërkombëtare dhe se do t’i duhen fonde të konsiderueshme nga Kina për të mbështetur luftën e tij të kushtueshme në Ukrainë. , thotë Bill Browder, nga Fushata “Magnitsky” për Drejtësinë Globale. Bisedimet e pezulluara bërthamore me Iranin janë një tjetër çështje delikate ku përfshihen Shtetet e Bashkuara, Rusia dhe Kina, plus sigurisht Irani, si dhe Britania, Franca dhe Gjermania. Zëdhënësi i Departamentit të Shtetit, Ned Price, tha se ai beson që palët janë pranë arritjes së një marrëveshjeje, por se Rusisë nuk do t’i lejohet ta përdorë këtë marrëveshje për t’i shpëtuar sanksioneve për Ukrainën. , tha zoti Price. Irani tha se Rusia nuk do të jetë pengesë për arritjen e një marrëveshjeje në bisedimet në Vjenë, duke shtuar se bisedimet nuk janë të ndërlidhura me zhvillimet në Ukrainë.